CELEX: 32004R1800
Language: lv
Date: 2004-10-15 00:00:00
Title: Komisijas Regula (EK) Nr. 1800/2004 (2004. gada 15. oktobris) par atļaujas izsniegšanu uz desmit gadiem, lai dzīvnieku barībā varētu izmantot piedevu “Cycostat 66G”, kas pieder kokcidiostatu un citu zāļu līdzekļu grupaiDokuments attiecas uz EEZ

16.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 317/37
            
         
      KOMISIJAS REGULA (EK) Nr. 1800/2004
   (2004. gada 15. oktobris)
   par atļaujas izsniegšanu uz desmit gadiem, lai dzīvnieku barībā varētu izmantot piedevu “Cycostat 66G”, kas pieder kokcidiostatu un citu zāļu līdzekļu grupai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1)un jo īpaši tās 9.g panta 5. punkta b) apakšpunktu,
   tā kā:
   
               (1)
            
            
               Saskaņā ar Direktīvu 70/524/EEK kokcidiostatus, kas iekļauti minētās direktīvas I pielikumā līdz 1988. gada 1. janvārim, pagaidām ir atļauts izmantot no 1998. gada 1. aprīļa, un tie tiek pārnesti uz B pielikuma I nodaļu, lai tos atkārtoti novērtētu kā piedevas, kas saistītas ar personu, kura atbild par to laišanu apgrozībā. Robenidīna produkts “Cycostat 66G” ir piedeva, kas pieder grupai “kokcidiostati un citi zāļu līdzekļi”, kuras uzskaitījums sniegts Direktīvas 70/524/EEK B pielikuma I nodaļā.
            
         
               (2)
            
            
               Persona, kura atbild par “Cycostat 66G” laišanu apgrozībā, ir iesniegusi atļaujas pieteikumu un dokumentāciju saskaņā ar šīs direktīvas 9.g panta 2. un 4. punktu.
            
         
               (3)
            
            
               Direktīvas 70/524/EEK 9.g panta 6. punktā ir noteikta atļauja automātiski pagarināt attiecīgo piedevu atļauju termiņu līdz Komisija pieņem lēmumu, ja no atļaujas turētāja neatkarīgu iemeslu dēļ lēmumu par pieteikumu nevar pieņemt pirms atļaujas termiņa beigām. Šo noteikumu piemēro atļaujai attiecībā uz “Cycostat 66G”. Komisija 2001. gada 26. aprīlī ir iesniegusi pieprasījumu Dzīvnieku ēdināšanas zinātniskajai komitejai par pilnu riska novērtējumu, un šis pieprasījums tika pārsūtīts Eiropas Pārtikas nekaitīguma iestādei. Atkārtotās novērtēšanas laikā tika iesniegti vairāki papildu informācijas pieprasījumi, kā rezultātā to nevarēja pabeigt 9.g panta paredzētajā termiņā.
            
         
               (4)
            
            
               Eiropas Pārtikas nekaitīguma iestādei piesaistītā Dzīvnieku barībā izmantojamo piedevu un produktu ekspertu grupa ir sniegusi pozitīvu atzinumu par “Cycostat 66G” nekaitīgumu un iedarbību uz gaļas cāļiem, gaļas trušiem un tītariem.
            
         
               (5)
            
            
               Saskaņā ar “Cycostat 66G” atkārtotās novērtēšanas rezultātiem Direktīvas 70/524/EEK attiecīgie nosacījumi ir izpildīti. Tādēļ jāpiešķir atļauja uz desmit gadiem “Cycostat 66G” kā piedevai, kas saistīta ar personu, kura atbild par tās laišanu apgrozībā, un tā jāiekļauj minētās direktīvas 9.t panta b) apakšpunktā minētā saraksta I nodaļā.
            
         
               (6)
            
            
               Tā kā piedevai piešķirtā atļauja ir saistīta ar personu, kura atbild par tās laišanu apgrozībā, un aizvieto iepriekšējo atļauju, kas nebija saistīta ar konkrētu personu, ieteicams pēdējo atļauju svītrot.
            
         
               (7)
            
            
               Nepastāv ar nekaitīgumu saistīti iemesli, lai robenidīnu nekavējoties izņemtu no tirgus, ieteicams noteikt sešu mēnešu pārejas laikposmu, kurā izlieto esošos šīs piedevas krājumus.
            
         
               (8)
            
            
               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Direktīvas 70/524/EEK B pielikuma I nodaļa ir grozīta tādējādi, ka piedevu robenidīns, kas pieder grupai “kokcidiostati un citi zāļu līdzekļi”, svītro.
   2. pants
   Piedevu “Cycostat 66G”, kas pieder šīs regulas pielikumā minētajai grupai “kokcidiostati un citi zāļu līdzekļi”, atļauts izmantot dzīvnieku ēdināšanā saskaņā ar minētajā pielikumā paredzētajiem nosacījumiem.
   3. pants
   Esošo robenidīnu krājumu izlietošanai atļauts noteikt sešu mēnešu laikposmu, sākot no šīs regulas spēkā stāšanās dienas.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 15. oktobrī
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Regulu (EK) Nr. 1464/2004 (OV L 270, 18.8.2004., 8. lpp.).
   
      PIELIKUMS
      
                  Piedevas reģistrācijas numurs
               
               
                  Tās personas vārds un reģistrācijas numurs, kas atbild par piedevas laišanu apgrozībā
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņa beigas
               
            
                  aktīvā viela mg/kompleksā dzīvnieku barībā kg
               
            
                  Kokcidiostati un citi zāļu līdzekļi
               
            
                  E 758
               
               
                  Alpharma
                  (Beļģija)
                  BVBA
               
               
                  Robenidīna hidrohlorīds 66 g/kg
                  (Cycostat 66 G)
               
               
                  
                     Piedevas sastāvs:
                  
                  
                               
                           
                           
                              Robenidīna hidrohlorīds: 66 g/kg
                           
                        
                               
                           
                           
                              Lignosulfonāts: 40 g/kg
                           
                        
                               
                           
                           
                              Kalcija sulfāta dihidrāts: 894 g/kg
                           
                        
                     Aktīvā viela:
                  
                  
                               
                           
                           
                              Robenidīna hidrohlorīds, C15H13Cl2N5. HCl, 1,3-bis[(p- hlorbenzilidēn)amino] guanidīna hidrohlorīds,
                           
                        
                               
                           
                           
                              CAS numurs: 25875-50-7
                           
                        
                               
                           
                           
                              Saistītie piemaisījumi:
                              N,N’,N’’-Tris[(p-Cl-benzilidēn)amino]guanidīns ≤ 0,5 %
                           
                        
                               
                           
                           
                              Bis-[4-Cl- benzilidēn]hidrazīns ≤ 0,5 %
                           
                        
               
                  Gaļas cāļi
               
               
                  —
               
               
                  30
               
               
                  36
               
               
                  Aizliegts lietot vismaz 5 dienas pirms kaušanas
               
               
                  
                     10 gadi (sākot no šīs regulas spēkā stāšanās dienas)
                  
               
            
                  Tītari
               
               
                  —
               
               
                  30
               
               
                  36
               
               
                  Aizliegts lietot vismaz 5 dienas pirms kaušanas
               
               
                  
                     10 gadi (sākot no šīs regulas spēkā stāšanās dienas)
               
            
                  Gaļas truši
               
               
                  —
               
               
                  50
               
               
                  66
               
               
                  Aizliegts lietot vismaz 5 dienas pirms kaušanas
               
               
                  
                     10 gadi (sākot no šīs regulas spēkā stāšanās dienas)